Document ID: 31994R2677

ΚΑΝΟΝΙΣΜΟΣ (ΕΚ) αριθ. 2677/94 ΤΗΣ ΕΠΙΤΡΟΠΗΣ της 3ης Νοεμβρίου 1994 για τροποποίηση του κανονισμού (ΕΟΚ) αριθ. 2699/93 περί λεπτομερών κανόνων για την εφαρμογή στους τομείς του κρέατος πουλερικών και αυγών του καθεστώτος που προβλέπεται στις προσωρινές συμφωνίες μεταξύ της Κοινότητας, αφενός, και της Πολωνίας, της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3491/93 του Συμβουλίου της 13ης Δεκεμβρίου 1993 σχετικά με ορισμένες λεπτομέρειες εφαρμογής της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου (1), και ιδίως το άρθρο 1,
Εκτιμώντας:
ότι η ευρωπαϊκή συμφωνία η οποία καθιερώνει σύνδεση μεταξύ των Ευρωπαϊκών Κοινοτήτων και των μελών τους, αφενός, και της Δημοκρατίας της Ουγγαρίας, αφετέρου (2), έχει υπογραφεί στις Βρυξέλλες στις 16 Δεκεμβρίου 1991-
ότι, μετά τη συμφωνία με τη μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας (3) που υπεγράφη στις 26 Οκτωβρίου 1994, τα παραρτήματα VIIα, IXβ και Xβ της ευρωπαϊκής συμφωνίας έχουν τροποποιηθεί από την 1η Νοεμβρίου 1994- ότι πρέπει, συνεπώς, να τροποποιηθεί το μέρος Α του παραρτήματος Ι του κανονισμού (ΕΟΚ) αριθ. 2699/93 της Επιτροπής (4), όπως τροποποιήθηκε από τον κανονισμό (ΕΚ) αριθ. 3549/93 (5), και να προβλεφθούν μεταβατικές διατάξεις για τις εισαγωγές των προϊόντων που αφορούν οι τροποποιήσεις αυτές-
ότι τα πιστοποιητικά εισαγωγής για τις διαθέσιμες ποσότητες για τις περιόδους από 1ης Ιουλίου έως 31 Δεκεμβρίου 1994 έχουν ήδη εκδοθεί με βάση τον κανονισμό (ΕΟΚ) αριθ. 2699/93- ότι, προκειμένου να υπάρξει αρμονικό πέρασμα στις νέες διατάξεις και, ιδίως, να διασφαλισθεί ότι οι ποσότητες που καλύπτονται από τα εν λόγω πιστοποιητικά, που εισάγονται από την 1η Νοεμβρίου 1994, επωφελούνται της μειώσεως κατά 60 % της εισφοράς, πρέπει να προβλεφθεί η επιστροφή των επιπλέον πληρωθέντων ποσών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2699/93 τροποποιείται ως εξής:
1. Στο άρθρο 2 παράγραφος 1 προστίθεται η ακόλουθη φράση:
"Εντούτοις, οι ποσότητες που προβλέπονται στο παράρτημα Ι για την περίοδο από 1ης Ιανουαρίου έως 30 Ιουνίου 1995 όσον αφορά τις ομάδες 4 και 7 κατανέμονται ισόποσα σε κάθε ένα από τα δύο τρίμηνα της περιόδου αυτής."
2. Το μέρος Α του παραρτήματος Ι αντικαθίσταται από το μέρος Α του παραρτήματος Ι του παρόντος κανονισμού.
Άρθρο 2
Για τα προϊόντα που υπάγονται στις ομάδες 1 και 2 και αναγράφονται στο παράρτημα Ι και εισάγονται μετά την 1η Νοεμβρίου 1994 μέσω των πιστοποιητικών εισαγωγής που εκδίδονται βάσει του κανονισμού (ΕΟΚ) αριθ. 2699/93, σύμφωνα με το άρθρο 2, με μείωση της εισφοράς κατά 50 %, επιστρέφονται στους ενδιαφερομένους επιχειρηματίες τα επιπλέον πληρωθέντα ποσά.
Άρθρο 3
Οι ποσότητες που κατανέμονται για το τρίμηνο από 1ης Οκτωβρίου έως 31 Δεκεμβρίου 1994 καθώς και οι διαθέσιμες ποσότητες για το τρίμηνο από 1ης Ιανουαρίου έως 31 Μαρτίου 1995 αναγράφονται στο παράρτημα ΙΙ του παρόντος κανονισμού.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1994.

Labels: 3
18
17